CELEX: 62009CA0137
Language: ro
Date: 2010-12-16 00:00:00
Title: Cauza C-137/09: Hotărârea Curții (Camera a doua) din 16 decembrie 2010 (cerere de pronunțare a unei hotărâri preliminare formulată de Raad van State Țările de Jos) — Marc Michel Josemans/Burgemeester van Maastricht (Libera prestare a serviciilor — Libera circulație a mărfurilor — Principiul nediscriminării — Măsura unei autorități publice locale prin care accesul în coffee shopuri este permis numai rezidenților olandezi — Comercializarea drogurilor așa numite „ușoare” — Comercializarea de băuturi nealcoolice și de alimente — Obiectivul de combatere a turismului drogurilor și a tulburărilor pe care acesta le cauzează — Ordine publică — Protecția sănătății publice — Coerență — Proporționalitate)

19.2.2011   
            
            
               RO
            
            
               Jurnalul Oficial al Uniunii Europene
            
            
               C 55/6
            
         Hotărârea Curții (Camera a doua) din 16 decembrie 2010 (cerere de pronunțare a unei hotărâri preliminare formulată de Raad van State Țările de Jos) — Marc Michel Josemans/Burgemeester van Maastricht
   (Cauza C-137/09) (1)
   
   (Libera prestare a serviciilor - Libera circulație a mărfurilor - Principiul nediscriminării - Măsura unei autorități publice locale prin care accesul în coffee shopuri este permis numai rezidenților olandezi - Comercializarea drogurilor așa numite „ușoare” - Comercializarea de băuturi nealcoolice și de alimente - Obiectivul de combatere a turismului drogurilor și a tulburărilor pe care acesta le cauzează - Ordine publică - Protecția sănătății publice - Coerență - Proporționalitate)
   2011/C 55/09
   Limba de procedură: olandeza
   
      Instanța de trimitere
   
   Raad van State
   
      Părțile din acțiunea principală
   
   
      Reclamant: Marc Michel Josemans
   
      Pârât: Burgemeester van Maastricht
   
      Obiectul
   
   Cerere de pronunțare a unei hotărâri preliminare — Raad van State — Interpretarea articolelor 12 CE, 18 CE, 29 CE și 49 CE — Turismul drogurilor — Regulament al poliției municipale prin care se interzice accesul nerezidenților în coffeeshops în care se vând stupefiante — Ordine publică — Diferență de tratament
   
      Dispozitivul
   
   
               1.
            
            
               În cadrul activității sale de comercializare a stupefiantelor care nu fac parte din circuitul strict supravegheat de autoritățile competente pentru a fi utilizate în scopuri medicale sau științifice, un administrator al unui coffee shop nu poate invoca articolele 12 CE, 18 CE, 29 CE sau 49 CE pentru a se opune unei reglementări locale, precum cea în cauză în acțiunea principală, care interzice accesul în asemenea localuri al persoanelor care nu au reședința în Țările de Jos. În ceea ce privește activitatea care constă în comercializarea de băuturi nealcoolice și de alimente în aceleași localuri, articolul 49 CE și următoarele pot fi invocate în mod util de un asemenea administrator.
            
         
               2.
            
            
               Articolul 49 CE trebuie interpretat în sensul că o reglementare precum cea în cauză în acțiunea principală constituie o restricție privind libera prestare a serviciilor consacrată de Tratatul CE. Această restricție este justificată însă prin obiectivul de combatere a turismului drogurilor și a tulburărilor pe care acesta le cauzează.
            
         
      (1)  JO C 141, 20.6.2009.